H.P.B. läks Kalkuttasse, kust ta kavatses edasi Sikkimisse reisida ja  sealt edasi Tiibetisse. Teosoofide keskel levis kuulus, et H.P.B. läheb kahe suure Meistriga isiklikult kohtuma. Hulk teosoofe otsustas talle järgneda, et samuti Meistrit näha. Selles ürituses õnnestus ainult üks, Ramaswamier, kes oma toimetusest Tinnevellys, Lõuna-Indias, läks H.P.B.-d põhja poole otsima. Ramaswamier lootis H.P.B.-d suutvat juhatada ta Meister Morya juurde, kelle tšeela Ramaswamier oli. Kõigepealt kohtas ta gruppi teosoofe, kes samuti otsisid H.P.B.-d ja kes ta lõpuks Chandernagores  leidsidki. H.P.B.-ga koos oli Tiibeti tšeela, kelle ülesandeks oli aidata Helena üle piiri, maale, kus Meistrid teda ootasid. Kõik olid Chandernagore raudteejaamas rongi ootamas. Rong saabus jaama, aga seisis vaid paarkümmend sekundit ja jätkas sõitu. Ainult H.P.B. ja Tiibeti tšeela jõudsid koos veel mõne teosoofiga peale, nende hulgas Ramaswamier. Suurem osa teosoofe jäi maha. Ramaswamier räägib, et hiljem juhtus veel teinegi "õnnetus", mille tulemusel kaotasid kõik H.P.B. silmist.